IShLAB ChIQARIShNI MODERNIZATSIYALASh, TEXNIK VA TEXNALOGIK QAYTA JIHOZLAShNI AMALGA OShIRUVChI XO‘JALIK SUBYEKTLARI TOMONIDAN IMTIYOZLARNI QO‘LLASh TARTIBI TO‘G‘RISIDAGI NIZOMGA O‘ZGARTIRISh KIRITISh HAQIDA

O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunining 7-moddasiga va O‘zbekiston Respublikasi “Davlat bojxona xizmati to‘g‘risida”gi Qonunining 6 va 7-moddalariga muvofiq qaror qilamiz:
 1. O‘zbekiston Respublikasi Moliya vazirligi, Iqtisodiyot vazirligi, Davlat soliq qo‘mitasi va Davlat bojxona qo‘mitasining 2007-yil 27-apreldagi 47, 21, 2007-29, 01-02/8-11-sonli qarori bilan tasdiqlangan Ishlab chiqarishni modernizatsiyalash, texnik va texnologik qayta jihozlashni amalga oshiruvchi xo‘jalik subyektlari tomonidan imtiyozlarni qo‘llash tartibi to‘g‘risidagi nizomga (2007-yil 11-iyul, ro‘yxat raqami 1688 — O‘zbekiston Respublikasi qonun hujjatlari to‘plami, 2007-y., 24-son, 254-modda) ilovaga muvofiq o‘zgartish kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi.
 1. 1-bandning ikkinchi xatboshisi quyidagi tahrirda bayon etilsin:
 “yangi texnologik jihoz – chiqarilgan sanadan boshlab uch yildan oshmagan texnologik jihoz”;
 2. 2-bandda:
 birinchi xatboshidagi “o‘z ishlab chiqarishini” so‘zlari “ishlab chiqarishni” so‘zlari bilan almashtirilsin;
 ikkinchi xatboshidagi “71” raqami “211” raqami bilan almashtirilsin.
 3. 6-band quyidagi tahrirda bayon etilsin:
 “6. Yuridik shaxslarning soliq solinadigan foydasi ishlab chiqarishni modernizatsiyalashga, texnik va texnologik jihatdan qayta jihozlashga, yangi texnologik jihozlar xarid qilishga, ushbu maqsadlar uchun berilgan kreditlarni uzishga, lizing obyekti qiymatining o‘rnini qoplashga, tegishli soliq davrida hisoblangan amortizatsiyani chegirgan holda yo‘naltiriladigan mablag‘lar summasiga kamaytiriladi”.
 4. 9-bandning birinchi xatboshisi quyidagi tahrirda bayon etilsin: 
 “Soliq solinadigan bazani ushbu Nizomning 6-bandida ko‘rsatilgan maqsadlarga yo‘naltiriladigan mablag‘lar summasiga kamaytirish xarajatlar amalga oshirilgan soliq davridan e’tiboran, texnologik jihozlar bo‘yicha esa u foydalanishga topshirilgan paytdan e’tiboran uch yil ichida amalga oshiriladi. Agar joriy soliq davrida yuqorida ta’kidlab o‘tilgan maqsadlar uchun yo‘naltiriladigan mablag‘lar summasi soliq bazasidan oshsa, qolgan summa kelgusi soliq davrlarida o‘rnatilgan muddatda chegirilib borishi mumkin”.
 5. 10-banddan “o‘z” so‘zi chiqarilsin.
 6. 11-band o‘z kuchini yo‘qotgan deb hisoblansin.
 7. 12-bandning birinchi xatboshisi quyidagi tahrirda bayon etilsin:
 “Yagona soliq to‘lovi bo‘yicha soliq solinadigan baza yangi texnologik asbob-uskunalar olishga yo‘naltirilgan mablag‘lar summasiga, lekin soliq solinadigan bazaning ko‘pi bilan 25 foiziga kamaytiriladi. Soliq solinadigan bazani kamaytirish texnologik asbob-uskunalarni foydalanishga joriy etilgan soliq davridan boshlab besh yil mobaynida amalga oshiriladi”.
 8. 14-band o‘z kuchini yo‘qotgan deb hisoblansin.
 9. III-bob quyidagi tahrirda bayon etilsin:
 21. Texnologik jihozlar xarid (import) qilingan paytdan boshlab uch yil ichida sotib yuborilgan yoki tekinga berilgan bo‘lsa, foyda solig‘i, yagona soliq to‘lovi va mol-mulk solig‘i bo‘yicha imtiyozlar bekor qilinadi va qonunchilikda belgilangan tartibda ularni to‘lash bo‘yicha majburiyatlar tiklanadi.
 22. Bojxona to‘lovlari bo‘yicha imtiyozlar faqatgina import qilingan texnologik jihoz olib kirilgan paytdan e’tiboran uch yil ichida eksportga realizatsiya qilingan yoki bepul berilgan taqdirda bekor qilinadi. Bunda to‘lanishi lozim bo‘lgan to‘lovlarni to‘lash bo‘yicha majburiyat texnologik jihozni eksport qiluvchiga yuklatiladi.
 Import qilingan texnologik jihoz eksport qilinganda eksportyor bojxona organlariga texnologik jihozni import qilishda bojxona rasmiylashtiruvi amalga oshirilgan BYuDning nusxasini taqdim etishi lozim.
 23. Import qilingan texnologik jihoz O‘zbekiston Respublikasi hududida realizatsiya qilingan yoki bepul berilgan taqdirda bojxona to‘lovlarni to‘lash bo‘yicha majburiyatlar yuzaga kelmaydi.
 Bunda import qilingan texnologik jihozni berayotgan tomon (importyor, sotuvchi, egasi) xaridorga texnologik jihozni import qilishda bojxona rasmiylashtiruvi amalga oshirilgan BYuDning nusxasini taqdim etishi lozim.
 24. Mazkur Nizomda belgilangan imtiyozlarning to‘g‘ri qo‘llanishi ustidan nazorat davlat soliq xizmati organlari tomonidan O‘zbekiston Respublikasi Soliq kodeksi, O‘zbekiston Respublikasining “Davlat soliq xizmati to‘g‘risida”gi Qonuni va O‘zbekiston Respublikasining boshqa qonun hujjatlariga muvofiq amalga oshiriladi”.
 10. 1-5-son ilovalar o‘z kuchini yo‘qotgan deb hisoblansin.